
Metković, 15. srpnja 2026. godine  
	 NACRT PRIJEDLOGA ODLUKE O KOMUNALNOM REDU 

POZIV JAVNOSTI ZA DOSTAVU MIŠLJENJA, PRIMJEDBI I PRIJEDLOGA  PUTEM INTERNETSKOG SAVJETOVANJA SA JAVNOŠĆU

	RAZLOZI DONOŠENJA               
AKTA
	U svrhu uređenja naselja te uspostave i održavanja komunalnog reda u naselju, a temeljem članka 104. stavka 1. Zakona o komunalnom gospodarstvu („Narodne novine" br. 68/18, 110/18, 32/20 i 145/24), predstavničko tijelo jedinice lokalne samouprave donosi odluku o komunalnom redu.
Odlukom se između ostaloga propisuje uređenje naselja, način uređenja i korištenja površina javne namjene i zemljišta u vlasništvu jedinica lokalne samouprave za gospodarske i druge svrhe, uvjete korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila, kao i održavanje čistoće i čuvanje površina javne namjene.
Odlukom se ujedno propisuju mjere za provođenje te odluke kao što su primjerice mjere za održavanje komunalnog reda koje poduzima komunalni redar, obveze pravnih i fizičkih osoba i prekršajne odredbe.
Donošenje nove Odluke o komunalnom redu potrebno je zbog usklađenja sa Zakonom o komunalnom gospodarstvu u dijelu koji se odnosi na prekršajne odredbe.

	
CILJEVI PROVOĐENJA                     SAVJETOVANJA
	
Cilj provođenja savjetovanja je upoznati javnost s nacrtom ove Odluke te pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja odluke i u konačnosti ugrađeno u dokument.

	
	

	ROK ZA PODNOŠENJE MIŠLJENJA, PRIMJEDBI  I PRIJEDLOGA
	 15. srpnja 2026. godine – 14. kolovoza 2026. godine

	
	

	ADRESA I NAČIN PODNOŠENJA MIŠLJENJA, PRIMJEDBI I PRIJEDLOGA
	Pisane primjedbe na nacrt ove Odluke dostavljaju se na zadanom obrascu (koji se nalazi u prilogu) i to elektroničkom poštom na e-mail: grad@metkovic.hr ili osobno na pisarnicu Grada na adresi Stjepana Radića 1, 20350 Metković s naznakom ˝Javno savjetovanje – Nacrt prijedloga Odluke o komunalnom redu˝.

	
Sukladno odredbama članka 11. Zakona o pravu na pristup informacijama („NN“, broj: 25/13, 85/15 i 69/22) nakon provedenog savjetovanja sa javnošću, nositelj izrade akta dužan je o prihvaćenim/neprihvaćenim primjedbama i prijedlozima obavijestiti javnost putem svoje web stranice na kojoj će objaviti Izvješće o provedenom savjetovanju sa javnošću.




 
  VODITELJICA ODSJEKA

   Sanda Tomić, dipl. iur.,v.r.


image1.wmf

oleObject1.bin

image2.png




